# Trofeu Bravo

El Trofeu Bravo va ser un premi individual que entre 1978 i 2015 va atorgar anualment el diari esportiu italià Guerin Sportivo al millor futbolista del futbol europeu menor de 21 anys. Era considerat l'equivalent a la Pilota d'Or dels futbolistes més joves.
Entre 1978 i 1992 només podien ser escollits per al trofeu els futbolistes europeus de clubs d'alguna de les tres competicions de clubs organitzades per la UEFA (Lliga de Campions, Copa de la UEFA, Recopa d'Europa). Des de 1992 es podia concedir a qualsevol futbolista menor de 21 anys de qualsevol club que milités a una lliga nacional europea.
El premi es concedia durant el mes de juny, segons els mèrits demostrats durant la temporada futbolística, no durant l'any natural.
Només dos futbolistes han aconseguit guanyar dos cops el Trofeu: l'espanyol Emilio Butragueño i el brasiler Ronaldo.

## Guanyadors

| Any | Guanyador | Club |
| 1978 | Jimmy Case | Liverpool |
| 1979 | Garry Birtles | Nottingham Forest |
| 1980 | Hansi Müller | VfB Stuttgart |
| 1981 | John Wark | Ipswich Town |
| 1982 | Gary Shaw | Aston Villa |
| 1983 | Massimo Bonini | Juventus |
| 1984 | Ubaldo Righetti | Roma |
| 1985 | Emilio Butragueño | Real Madrid |
| 1986 | Emilio Butragueño | Real Madrid |
| 1987 | Marco van Basten | Ajax |
| 1988 | Eli Ohana | Mechelen |
| 1989 | Paolo Maldini | Milan |
| 1990 | Roberto Baggio | Fiorentina |
| 1991 | Robert Prosinečki | Estrella Roja |
| 1992 | Josep Guardiola | Barcelona |
| 1993 | Ryan Giggs | Manchester United |
| 1994 | Christian Panucci | Milan |
| 1995 | Patrick Kluivert | Ajax |
| 1996 | Alessandro Del Piero | Juventus |
| 1997 | Ronaldo | Barcelona |
| 1998 | Ronaldo | Inter de Milà |
| 1999 | Gianluigi Buffon | Parma FC |
| 2000 | Iker Casillas | Real Madrid |
| 2001 | Owen Hargreaves | Bayern München |
| 2002 | Christoph Metzelder | Borussia Dortmund |
| 2003 | Wayne Rooney | Everton |
| 2004 | Cristiano Ronaldo | Manchester United |
| 2005 | Arjen Robben | Chelsea |
| 2006 | Cesc Fàbregas | Arsenal |
| 2007 | Lionel Messi | Barcelona |
| 2008 | Karim Benzema | Olympique Lyonnais |
| 2009 | Sergio Busquets | Barcelona |
| 2010 | Thomas Müller | Bayern München |
| 2011 | Eden Hazard | Lille |
| 2012 | Marco Verratti | Pescara Calcio |
| 2013 | Isco | Málaga |
| 2014 | Paul Pogba | Juventus |
| 2015 | Domenico Berardi | US Sassuolo |

## Referències

* 1 2 3 4 5 6 7 8 Pierrend, José Luis. «The "Bravo" Award». RSSSF.com, 12-12-2019. [Consulta: 4 març 2021].
* 1 2 3 4 5 6 7 8 9 10 11 12 13 Edgeworth, Andy. «Bravo To Young Talent» (en anglès). The Sportsman, 08-05-2017. Arxivat de l'original el 7 Març 2021. [Consulta: 7 març 2021].
* ↑ Albensi, Valerio. Newton Compton Editori. 1001 storie e curiosità sulla grande Roma che dovresti conoscere (en italià), 2013. ISBN 9788854161870.
* 1 2 3 4 5 «Messi, ganador del trofeo Bravo» (en spanish). Diari Marca. Arxivat de l'original el 7 Març 2021. [Consulta: 7 març 2021].
* ↑ «Guerin Quiz del 30 aprile» (en italià). Guerin Sportivo, 30-04-2016. Arxivat de l'original el 7 març 2021. [Consulta: 7 març 2021].
* ↑ Galasso, Vito. Newton Compton Editori. I campioni che hanno fatto grande l'Inter (en italià), 2015. ISBN 9788854170636.
* ↑ Gómez, Sergio. «"Si yo hubiera ido al Atleti, el doblete podía no haber existido"» (en castellà). Diario AS, 07-04-2020. [Consulta: 8 març 2021].
* ↑ «Eterno Giggs» (en spanish). El Mundo, 12-02-2009. [Consulta: 8 març 2021].
* ↑ «Panucci» (en castellà). Real Madrid C.F. - Web Oficial. [Consulta: 8 març 2021].
* ↑ Camedda, Paolo. «Kluivert al Milan: dall'illusione del Trofeo Berlusconi al grande flop» (en italià). Goal.com, 23-12-2020. [Consulta: 8 març 2021].
* ↑ Gómez, Clara. «Cristiano Ronaldo atesora una larga lista de títulos individuales» (en castellà). Diario AS, 28-08-2014. [Consulta: 8 març 2021].
* ↑ «Cesc le quita el trofeo Bravo a Messi» (en castellà). Diari Sport, 21-07-2006. [Consulta: 8 març 2021].
* ↑ «Messi ganó el trofeo Bravo de lla revista Guerin Sportivo» (en espanyol de Mèxic). MedioTiempo, 25-11-2007. [Consulta: 7 març 2021].
* ↑ Rincón, Jamie. «Benzema y su reinado en Francia» (en spanish). Marca, 01-07-2009. [Consulta: 8 març 2021].
* ↑ «Busquets, sobre los títulos individuales: 'Creo que ha habido años que me lo he merecido'» (en castellà). Mundo Deportivo, 14-05-2018. [Consulta: 8 març 2021].
* ↑ Gherda, Robert. «Messi & Müller stellen Assist-Rekorde für Bayern & Barcelona auf» (en alemany). Sky Sport, 21-07-2020. [Consulta: 8 març 2021].
* ↑ «Hazard, nuevo jugador del Real Madrid» (en castellà). Real Madrid C.F. - Web Oficial, 07-06-2016. [Consulta: 7 març 2021].
* 1 2 3 Borghi, Stefano. «Isco, un unicum in una generazione speciale di Stefano Borghi» (en italià). Contra-Ataque, 29-03-2017. Arxivat de l'original el 2 June 2017. [Consulta: 7 març 2021].